Dathlu'r Aur 'Cadwyn Cob'
Mis y crwydro yw'r mis yma wedi bod! Ar 16eg Mehefin trefnodd Cangen Deudraeth a Changen Porthmadog i ddathlu'r Aur drwy ddull unigryw iawn sef cysylltu dwy Ranbarth, sef Meirionnydd a Dwyfor, mewn Cadwyn ar hyd y Cob. Diwnod braf a llawen gyda 5 Cangen arall a disgyblion o'r ysgolion lleol yn cwrdd ar ganol y Cob a chydgerdded i'r Ganolfan ar yr harbwr.
Merched y Wawr yn Dathlu'r Aur 'Cadwyn Cob' 16 Mehefin 2017
I orffen y crwydro cynhaliwyd y daith flynyddol ac eleni Pontio ym Mangor a Phlas Newydd oedd y ddwy gyrchfan ac wrth gwrs pryd o fwyd i ddiweddu diwrnod braf iawn a hynny yn y Garddfon yn Y Felinheli. Yn Pontio croesawyd ni gan Elen ap Robert, Y Cyfarwyddwr Artistig, a Shari Llewelyn ac yna buom ar daith o amgylch yr adeilad hardd yma . Gwelsom Theatr Bryn Terfel a chael eglurhâd o'i hyblygrwydd ar gyfer pob math o weithgaredd a chynyrchiadau. Yna yn y Sinema cafwyd cyflwyniad gan Emyr Glyn Williams, Cydlynydd y Sinema, a gwelwyd clipiau o'r ffilmiau sydd i'w dangos yn fuan. Rhaid wedyn, wrth gwrs, oedd cael paned a chacen yn y Gegin cyn dychwelyd at y bws ar gyfer yr ymweliad â Phlas Newydd. Yma caed cyfle i fynd o amgylch y Tŷ, y gerddi a'r siop ac unwaith yn rhagor paned ac ati yn y caffi.
Mwynhawyd y gwmnΪaeth yn y Garddfon ar ôl diwrnod prysur a diddorol cyn cychwyn yn ôl am adref. Ymunodd Cangen Llan Ffestiniog gyda ni am yr eilwaith ac mae yn braf cael cwmniaeth ar y teithiau yma ac mae'n rhaid diolch unwaith yn rhagor am nawdd gan Gronfa Arian i Bawb. Mae'r gronfa yma yn rhoi y cyfle inni gael mwynhau teithiau o amgylch ein hatyniadau a chael profiadau amrywiol a'r flwyddyn yma y dewis oedd ymweliad i Pontio sef Adeilad newydd hardd a Chartref a Gerddi hanesyddol ac yn sicr bydd sawl un yn ail ymweld â Pontio i fwynhau yr arlwy sydd ar gael yno.